Laurence Rossignol

Laurence Rossignol, naskiĝinta la  en La Garenne-Colombes (Hauts-de-Seine), estas franca politikistino. Membro de la Socialista Partio, ŝi estis senatanino de Oise, vicprezidanto de la Regiona Konsilio de Pikardio, nacia sekretario de la Socialista Partio komisiita pri medio, proparolanto ; ŝi estas ankaŭ konata pro sia feminisma aktivado. En 2014, ŝi estis nomumita al la 1-a registaro de Manuel Valls subministro komisiita pri familio kaj pliaĝuloj. En la 2-a registaro de Manuel Valls, ŝi estis konfirmita subministro komisiita pri familio, pliaĝuloj kaj aŭtonomeco.

 Profesia kariero 
Ŝi studis juron en la universitato Panthéon-Sorbonne.

Inter 1999 kaj 2004 Laurence Rossignol sidis en la Ekonomia kaj Sociala Konsilio .

 Politika kariero 
 Senatanino de Oise 
Kandidato por la senatanaj balotoj de la 25-a de septembro 2011, ŝi estis elektita sentanino de Oise. Ŝi estis elektita en novembro 2011 prezidantino de la laborgrupo « internaciaj traktadoj – Klimato Medio » kreita de la Komisiono pri ekonomio, daŭriva evoluigo kaj teritoria aranĝo de la Senato.

 Subministro 
La , ŝi estis nomumita subministro komisiita pri familio, pliaĝuloj kaj aŭtonomeco al la 1-a registaro de Manuel VallsDekreto de la 9-a de aprilo 2014 pri konsisto de la registaro, JORF n° 0085 de la 10-a de aprilo 2014, p. 6560.. Ŝi postsekvis Dominique Bertinotti (familio) kaj Michèle Delaunay (pliaĝuloj).

Ŝi respondecas pri la reformo de aŭtonomeco, plurfoje prokrastita ekde ties sciigo, komence de 2013Guillaume Guichard, « La reformo de dependeco ne estas por nun », gazeto Le Figaro, enmetaĵo pri « Ekonomio », la 26-an de majo 2014, paĝo 24-a..

 Socialista Partio 
Ŝi estas proparolanto de la Socialista Partio ekde la 27-a de marto 2013.

 Regiono Pikardio 
Laurence Rossignol ekloĝis en Compiègne ekde 1997. En 1998, Laurence Rossignol estis elektita en la Regiona Konsilio de Pikardio. Kaj, kiam en 2004 la maldekstro venkis en la regionaj balotoj, Laurence Rossignol estis elektita vicprezidantino pri asocia vivo, junularo kaj sociala ekonomio.

 Feminisma kaj asocia aktivado 
En la jardeko de 1970, Laurence Rossignol ekaktivis en la feminisma lukto. Ŝi aktivis por la virinoj kaj aparte por la rajto je laŭvola abortigo.

En 1984, ŝi partoprenis en la fondo de SOS Racisme.

 Liceana kaj studenta aktivado 
Laurence Rossignol frue politike aktivis, en 1973, kiam ŝi estis ankoraŭ kolegianino, ŝi partoprenis en la movado kontraŭ la leĝo Debré pri militservoPhilippe Juhem, SOS-Racisme, historio de « nepolitika » aktivigo. Kontribuo al analizo de la transformoj de politikaj reprezentaĵoj post 1981 , politikscienca memuaro sub regado de Bernard Lacroix.. Poste, ŝi aliĝis al la Ligo Komunista Revoluciista (LCR).

Aŭtune de 1981, Laurence Rossignol, forlasis LCR por la Socialista Partio.

 Referencoj 

 Aneksaĵoj 
 Vidu ankaŭ 
 Listo de senatanoj de Oise

 Eksteraj ligiloj 

 Blogo de Laurence Rossignol 
 Ŝia slipo de subministro en la interretejo "gouvernement.fr"
 Ŝia slipo en la interretejo "senat.fr"

Kategorio:Homoj de LCR (Francio)
Kategorio:Homoj de PS (Francio)
Kategorio:Homoj de UNEF (Francio)
Kategorio:Regionaj konsilianoj de Pikardio
Kategorio:Eksaj senatanoj de Oise
Kategorio:Eksaj senatanoj de la kvina Franca Respubliko
Kategorio:Eksaj membroj de la Ekonomia kaj Sociala Konsilio de Francio
Kategorio:Francaj feministoj
Kategorio:Naskiĝintoj en La Garenne-Colombes
Kategorio:Naskiĝintoj en 1957
Kategorio:Francaj politikistoj
Kategorio:Studentoj de la universitato de Burgonjo
Kategorio:Studentoj de universitato Parizo 1 Panthéon Sorbonne